**H I R D E T M É N Y**

**Kazincbarcika Város Önkormányzata megbízásából a Barcika Kontroll Kft. jelen pályázat kiírásával bérbeadásra meghirdet a 3700 Kazincbarcika, Tompa M. utca 2/A szám alatt található önkormányzati tulajdonban lévő Muskátli Nyugdíjasházban 5 db bérlakást az alábbiak szerint:**

|  |  |  |  |  |
| --- | --- | --- | --- | --- |
| **bérlemény címe** | **alapterület (m2)** | **komfort** | **szobaszám** | **műszaki állapot** |
| Tompa Mihály utca 2/A fszt. 12. | 20 | minikonyha nélküli | 1 | megfelelő |
| Tompa Mihály utca 2/A fszt. 13. | 24 | minikonyha nélküli | 1 | megfelelő |
| Tompa Mihály utca 2/A fszt. 16. | 24 | minikonyha nélküli | 1 | megfelelő |
| Tompa Mihály utca 2/A 1/105. | 32 | minikonyhával | 1 | megfelelő |
| Tompa Mihály utca 2/A 1/112. | 24 | minikonyha nélküli | 1 | megfelelő |

A Nyugdíjasház rendelkezik érvényes energetikai tanúsítvánnyal.

***Kazincbarcika Város Önkormányzata Képviselő-testületének Szervezeti és Működési szabályzatáról szóló 10/2024. (X. 2.) önkormányzati rendelete 2. mellékletének 1.12.7. pontja alapján a nyugdíjas személyek elhelyezésére szolgáló nyugdíjasházban lévő bérlakás bérlőjének kijelöléséről való döntés a polgármesterre átruházott hatáskörbe tartozik.***

**A nyugdíjasházban megállapított lakbér mértéke:**

A lakás után fizetendő havi bérleti díj összege: 966.-Ft/m2/hó (mely összeg a személyes gondoskodást nyújtó ellátás keretében kapott szolgáltatások díját – kivéve egyészségügyi ellátás – valamint a rezsi-költségeket nem tartalmazza). A lakbér megfizetésén túlmenően a nyugdíjasház lakóinak a beköltözés előtt egyszeri hozzájárulási díjat kell fizetni.

**Egyszeri hozzájárulási díj mértéke: - „minikonyha nélküli” lakásban az éves bérleti díj**

 **kilenc és félszerese, a minikonyhával rendelkező**

 **lakásban az éves bérleti díj tíz és félszerese.**

**A bérleti jog időtartama:** határozatlan

**A pályázati kiírással és a lakások megtekintésével kapcsolatban felvilágosítás kérhető:**

+36 70/229 7556 telefonszámon, **munkanapokon 8 és 15 óra** között

***A lakások megtekinthetőek a pályázati kiírást követően, előzetes telefonos egyeztetés után,***

***a helyszínen.***

**A pályázat benyújtásának módja:** A pályázatot az erre a célra rendszeresített formanyomtatványon **2025. november 3. (hétfő) 1500 óráig** lehet benyújtani **személyesen, előzetes egyeztetést követően** az Egressy Béni Művelődési Központ 5. irodáján (3700 Kazincbarcika, Fő tér 5.) **keddi és szerdai napokon 9 és 15 óra között** vagy **postai úton** a következő címen: Barcika Kontroll Kft. 3700 Kazincbarcika, Fő tér 5.

A formanyomtatvány letölthető a www. kolorline.hu oldalról, illetve beszerezhető a Mezey István Művészeti Központ portáján minden hétköznap 11:00-18:00 óra között.

**A pályázat benyújtására** azok a magyar állampolgárokvagy az Európai Unió tagállamának tartózkodási engedéllyel rendelkező állampolgárai **jogosultak, akik:**

* nyugdíjasok, vagy legkésőbb a pályázat elbírálásakor elérik az öregségi nyugdíjkorhatárt,
* önmaguk ellátására képesek,
* lakásra vonatkozó 51%-os arányú vagy azt meghaladó tulajdonjoggal vagy haszonélvezeti joggal, vagy önkormányzati bérlakásra vonatkozóan határozatlan idejű bérleti, illetve házaspárok és élettársak esetében bérlőtársi jogviszonnyal nem rendelkeznek,
* az egy főre eső havi nettó jövedelmük eléri vagy meghaladja a szociális vetítési alap 200 %-át, vagy a lakásfenntartás költségeinek megfizetésére helyettük más személy kezességet vállal.

A kérelmezőknek a fenti feltételek mindegyikében foglaltaknak meg kell felelniük.

Bérlőtársi szerződés megkötésére jogosult kérelmezők esetén a feltételeknek mindkét félnek meg kell felelnie.

**A pályázati adatlaphoz az alábbi dokumentumok csatolása szükséges:**

* jövedelemnyilatkozat és a nyugdíj összegét igazoló utolsó havi nyugdíjszelvény, vagy nyilatkozat arról, hogy a lakásfenntartás költségeinek megfizetésére kérelmező(k) helyett más személy kezességet vállal.
* nyilatkozat arról, hogy lakásra vonatkozó 51%-os arányú, vagy azt meghaladó tulajdonjoggal, vagy haszonélvezeti joggal, vagy önkormányzati bérlakásra vonatkozóan határozatlan idejű bérleti, illetve házaspárok és élettársak esetében bérlőtársi jogviszonnyal nem rendelkeznek.
* a háziorvos nyilatkozatát arról, hogy a pályázó önmaga ellátására képes.

**Nem vehet részt a pályázaton**

* akinek önkormányzati bérleménye után bérleti díj, használati díj, külön szolgáltatási díj vagy közüzemi díjtartozása van,
* aki jövedelmi, vagyoni viszonyaira, és egyéb adataira vonatkozóan valótlan adatokat közöl,
* akivel szemben az Önkormányzatnak, vagy az Önkormányzat bármely közvetlen vagy közvetett tulajdonában álló gazdasági társaságnak vagy intézménynek lejárt követelése van,
* akinek korábbi bérleti szerződése fizetési kötelezettség nem teljesítése miatt szűnt meg.

A Pályázat elbírálására a hiánytalan benyújtást követő 60 napon belül kerül sor, a pályázókat a döntéshozatalt követő 8 munkanapon belül írásban, postai úton értesíti a kiíró. A nyertes pályázó a bérleti szerződést a pályázat eredményének megállapítását követő 30 napon belül köteles megkötni, mely határidő elteltével a bérbeadó ajánlati kötöttsége megszűnik. A bérleti szerződés határozatlan időtartamra szól.

Ha a bérleti szerződés megkötése bármely okból meghiúsul, a bérleti szerződés megkötését a második helyre sorolt pályázónak kell felajánlani.

A nyertes pályázók kötelesek minden olyan okiratot a Barcika Kontroll Kft. felhívására bemutatni, amelyek igazolják a pályázati adatlapon közölt adatok, valamint az ahhoz csatolt iratokban foglaltak valóságát.

***A kiíró mind a teljes pályázat, mind az egyes lakások vonatkozásában a pályázat eredménytelenné nyilvánítási jogát fenntartja.***